S-704/2015

Mál þetta, sem dómtekið er í dag, var höfðað með ákærum útgefnum af lögreglustjóranum á höfuðborgarsvæðinu þann 24. nóvember 2015 og 12. janúar 2016 á hendur N-kk-þgf S-kk-þgf, Hlíðasmára 5, Kópavogi, fyrir eftirtalin þjófnaðarbrot framin á árinu 2015:

Ákæra dags. 24. nóvember 2015

1. "Fimmtudaginn 9. apríl í verslun Hagkaupa í Smáralind í Kópavogi, stolið snyrtivöru samtals að verðmæti kr. 7.698.

(M. 007-2015-19213)

2. Föstudaginn 19. júní í verslun Nettó í Mjódd í Reykjavík, stolið matvöru samtals að verðmæti kr. 7.627.

(M. 007-2015-35355)

3. Þriðjudaginn 7. júlí í verslun 10-11 við Austurstræti í Reykjavík, stolið matvöru samtals að verðmæti kr. 26.767.

(M. 007-2015-39292)

4. Fimmtudaginn 30. júlí í verslun Bónuss við Laugaveg 59 í Reykjavík, stolið matvöru samtals að verðmæti kr. 10.675.

(M. 007-2015-44055)

5. Þriðjudaginn 4. ágúst í verslun Eymundsson við Laugaveg 77 í Reykjavík, stolið tveimur pörum af hönskum, samtals að verðmæti kr. 14.528.

(M. 007-2015-44997)

6. Föstudaginn 18. september í verslun Bónuss við Faxafen 14 í Reykjavík, stolið matvöru samtals að verðmæti kr. 12.824.

(M. 007-2015-55344)

Er þetta talið varða við 1. mgr. 244. gr. almennra hegningarlaga nr. 19/1940.

Er þess krafist að ákærði verði dæmdur til refsingar og til greiðslu alls sakarkostnaðar."

Ákæra dags. 12. janúar 2016

1. "Þriðjudaginn 21. júlí í verslun Pennans Eymundssonar við Laugaveg 77 í Reykjavík, stolið tveimur hálsmenum samtals að verðmæti kr. 11.178.

2. Fimmtudaginn 23. júlí í verslun Pennans Eymundssonar við Laugaveg 77 í Reykjavík, stolið tveimur vasapelum samtals að verðmæti kr. 17.398.

3. Sunnudaginn 26. júlí í verslun Pennans Eymundssonar við Laugaveg 77 í Reykjavík, stolið peysu og mokkalúffum samtals að verðmæti kr. 37.438.

Eru brot þessi talin varða við 1. mgr. 244. gr. laga nr. 19/1940.

Er þess krafist að ákærði verði dæmdur til refsingar og til greiðslu alls sakarkostnaðar."

Verjandi ákærða krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákærum.

Ákærði er fæddur í október 1961. Hann á að baki sakaferil. Hann var með dómi héraðsdóms 5. mars 2015 dæmdur í 4 mánaða fangelsi fyrir brot gegn valdstjórninni, þjófnað og umferðarlögum. Ákærði hefur skýlaust játað háttsemi sína. Með hliðsjón af því, sakarefni máls þessa og sakaferli ákærða er refsing hans ákveðin fangelsi í 30 daga. Ekki er unnt að skilorðsbinda hana í ljósi sakaferils ákærða.

Ákærði greiði málsvarnarþóknun skipaðs verjanda síns sem í dómsorði greinir.

Af hálfu ákæruvaldsins flutti málið D-kvk-nf Ö-kvk-nf V-kvk-nf aðstoðarsaksóknari.

Dóm þennan kveður upp S-kk-nf S-kk-nf héraðsdómari.

D ó m s o r ð :

Ákærði, N-kk-nf S-kk-nf, sæti fangelsi í 30 daga.

Ákærði greiði málsvarnarþóknun skipaðs verjanda síns, K-kk-ef S-kk-ef hæstaréttarlögmanns, 368.220 krónur.

S-kk-nf S-kk-nf.